CELEX: 62016TN0191
Language: da
Date: 2016-04-25 00:00:00
Title: Sag T-191/16: Sag anlagt den 25. april 2016 – Lito Maieftiko Gynaikologiko kai Cheirourgiko Kentro mod Kommissionen

11.7.2016   
            
            
               DA
            
            
               Den Europæiske Unions Tidende
            
            
               C 251/33
            
         Sag anlagt den 25. april 2016 – Lito Maieftiko Gynaikologiko kai Cheirourgiko Kentro mod Kommissionen
   (Sag T-191/16)
   (2016/C 251/39)
   Processprog: græsk
   
      Parter
   
   
      Sagsøger: Lito Maieftiko Gynaikologiko kai Cheirourgiko Kentro AE (Athen, Grækenland) (ved advokat E. Tzannini)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Søgsmålet antages til realitetsbehandling.
            
         
               —
            
            
               Den anfægtede retsakt annulleres, dvs. Kommissionens afgørelse C(2016) 1080 af 16. juni 2016 om opkrævning af et beløb på 109 415,20 EUR med tillæg af renter over for LITO HOSPITAL FOR WOMEN AE.
            
         
               —
            
            
               Det fastslås, at den arbejdstid, som personalet ved denne institution har anvendt på projektet, svarer til den, der er anført i de i stævningen opregnede faktiske omstændigheder.
            
         
               —
            
            
               Der tages hensyn til sagsøgerens argumenter, såfremt det antages, at de beløb, som blev godkendt i opgørelsen af 5. november 2009, skal tilbagebetales.
            
         
               —
            
            
               Den anfægtede afgørelse annulleres, også for så vidt angår den tredje rate, der ikke er blevet udbetalt.
            
         
               —
            
            
               De beløb, der eventuelt skal tilbagebetales, modregnes i den tredje rate, der aldrig er blevet udbetalt, og som har været suspenderet i ti år.
            
         
               —
            
            
               Det fastslås, at nærværende søgsmål udgør en omstændighed, der afbryder forældelsen af retten til udbetaling af den tredje rate.
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat seks anbringender.
   
               1.
            
            
               Det første anbringende vedrører Kommissionens tilsidesættelse af en retsregel og Kommissionens manglende beføjelse til at vedtage en retsakt, der i det foreliggende tilfælde kan anfægtes i henhold til artikel 263 TEUF.
            
         
               2.
            
            
               Det andet anbringende vedrører Kommissionens manglende hensyntagen til de beviser, som er blevet forelagt for den.
            
         
               3.
            
            
               Det tredje anbringende vedrører Kommissionens manglende hensyntagen til de faktuelle argumenter, som sagsøgeren har gjort gældende under hele proceduren.
            
         
               4.
            
            
               Det fjerde anbringende vedrører tilsidesættelse af princippet om den berettigede forventning.
            
         
               5.
            
            
               Det femte anbringende vedrører den urimelige karakter af kontraktvilkåret om, at der kun gælder én form for bevis for det udførte arbejde.
            
         
               6.
            
            
               Det sjette anbringende vedrører forældelse af det krav, som Kommissionen har rejst.